

МОНГОЛ УЛСЫН ХУУЛЬ

2022 оны 11 сарын 04 өдөр Төрийн ордон, Улаанбаатар хот

 **ИРГЭНИЙ ХУУЛЬД НЭМЭЛТ, ӨӨРЧЛӨЛТ**

 **ОРУУЛАХ ТУХАЙ**

**1 дүгээр зүйл.**Иргэний хуулийн 452 дугаар зүйлийн 452.2 дахь хэсгийн “эрх бүхий” гэсний дараа “этгээд, мөнгөн зээлийн үйл ажиллагаа эрхлэх” гэж нэмсүгэй.

**2 дугаар зүйл.**Иргэний хуулийн дараах зүйл, хэсгийг доор дурдсанаар өөрчлөн найруулсугай:

**1/282 дугаар зүйлийн 282.1 дэх хэсэг:**

“282.1.Нэг удаагийн шинжтэй, эсхүл ашиг олох зорилгогүй зээлийн гэрээгээр талууд хэлэлцэн тохиролцож хүү тогтоож болно.”

**2/286 дугаар зүйл:**

“**286 дугаар зүйл.Барьцаалан зээлдүүлэх журмаар болон иргэнээс**

 **байнга, ашиг олох зорилгоор зээл олгох**

286.1.Мөнгөн зээлийн үйл ажиллагаа эрхлэх этгээдээс олгох мөнгөн зээлийн үйл ажиллагааг хуулиар зохицуулна.

286.2.Барьцаалан зээлдүүлэх журмаар олгох мөнгөн зээлийн үйл ажиллагаанд зөвхөн хөдлөх хөрөнгө барьцаална.”

**3 дугаар зүйл.**Иргэний хуулийн 283 дугаар зүйлийн 283.3, 283.4 дэх хэсгийг тус тус хүчингүй болсонд тооцсугай.

**4 дүгээр зүйл.**Энэ хуулийг Мөнгөн зээлийн үйл ажиллагааг зохицуулах тухай хууль хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

 ИХ ХУРЛЫН ДАРГА Г.ЗАНДАНШАТАР